तब तक उस सेठ के दो-चार धनाढ्य साथी भी वहां आ चुके थे । उनमें खुसुर-पुसुर होने लगी । एक बोला –“इन ससुरों पर पाबंदी लगाओ ...देखो कितना शोर और गंदगी है इनकी बस्तियों में । ” दूसरा हस्तक्षेप करते हुए बोला – “आबादी तो देखो भुक्खड़ों की । चालीस प्रतिशत लोग गरीबी की रेखा के नीचे हैं तब ये हाल है इनका । ” उनकी चर्चा चल रही थी कि एक गांधीवादी वहां आ टपके । बोले मैं बताऊं – “बापू ने हिन्द स्वराज्य में कहा है कि हाथ-पैरों से काम करो और तंदुरुस्त रहो । हमारे यहां तो वैसे ही इतनी मानव क्षमता है । ये कल कारखाने, सीमेंट के जंगल ही जलवायु को अधिक खतरा पैदा कर रहे हैं सेठ जी ...तुम्हारे शहर में ही सबसे ज्यादा कोयले से चलने वाले बिजलीघर हैं । ” गांधी भक्त की बात सुनकर तीसरा सेठ नाराज हो गया ।